Materiál     na     rokovanie     pre     Mestské zastupiteľstvo     v     Ž i l i n e

Stanovisko hlavného kontrolóra k plneniu rozpočtu a záverečnému účtu  
                                          Mesta  Žilina za rok 2007

Materiál obsahuje :
–––––––––––––––
1. Návrh na uznesenie
2. Dôvodová správa
3. Materiál – Stanovisko

Predkladá :
–––––––––
Ing. Jozef Pálfy
hlavný kontrolór Mesta Žilina

Vypracoval :
––––––––––
Ing. Jozef Pálfy
hlavný kontrolór Mesta Žilina

V Žiline, dňa 02.04.2008

Návrh na uznesenie

Mestské zastupiteľstvo v Žiline

I.	berie na vedomie
––––––––––––––
                       1.Stanovisko hlavného kontrolóra k plneniu rozpočtu a záverečnému účtu 
                          Mesta Žilina za rok 2007

                                                          Dôvodová správa

Stanovisko hlavného kontrolóra k plneniu rozpočtu a záverečnému účtu Mesta Žilina za rok 2007 je vypracované v zmysle zák. č. 369/1990 Zb. v znení neskorších  predpisov, ktorý ukladá hlavnému kontrolórovi toto stanovisko vypracovať.

                                                             S T A N O V I S K O
hlavného kontrolóra k plneniu rozpočtu a  záverečnému účtu  Mesta Žilina  za  rok  2007

Rozpočet Mesta Žilina na rok 2007 bol schválený Mestským zastupiteľstvom v Žiline dňa 26.02.2007 uznesením číslo 16/2007, ako vyrovnaný v celkovom objeme 1 239 904 tis. Sk.

Na základe rozpisových listov z príslušných ministerstiev sa schválený rozpočet aktualizoval Rozpočtovým opatrením č.1/2007 zo dňa 16.04.2007 a rozpočet bol zvýšený v príjmovej aj výdavkovej časti na výšku 1 456 804 tis. Sk.

Mestské zastupiteľstvo  v Žiline svojim uznesením č. 75/2007 dňa 29.10.2007 schválilo zmenu rozpočtu, ako rozpočet vyrovnaný v príjmovej a výdavkovej časti vo výške 2 352 577 tis. Sk.

Rozpočtovým opatrením č.2/2007 zo dňa 14.11.2007 bol rozpočet upravený v príjmovej časti a v  rovnakej výške bol upravený aj výdavkový rozpočet na vyrovnaný rozpočet v príjmovej aj výdavkovej časti vo výške 2 352 134 tis. Sk, čo bol aj konečný rozpočet Mesta Žilina na rok 2007.

Na základe účtovnej závierky k 31.12.2007 dosiahli rozpočtové príjmy výšku 3 217 315 tis. Sk a výdavky boli čerpané v objeme 2 947 293 tis. Sk.
 
Účtový prebytok rozpočtového hospodárenia predstavuje sumu 270 022 tis. Sk a zahrňuje nevyčerpané finančné prostriedky zo štátneho rozpočtu a z rozpočtu mesta, ktoré budú čerpané v rozpočtovom roku 2008.

Rozpis a použitie jednotlivých výdavkov je podrobne dokumentovaný v správe o plnení rozpočtu na rok 2007. Priebežnou kontrolou čerpania jednotlivých položiek rozpočtu neboli zistené nedostatky v obehu finančných prostriedkov v oblasti príjmov a výdavkov. Ich špecifikácia a použitie v zmysle rozpočtovej klasifikácie boli správne.

Stav pohľadávok je presne sledovaný. Daňovníci sú na povinnosti, ktoré im vyplývajú zo zákona pravidelne upozorňovaní a v zmysle zákona je uplatňované záložné právo na majetok dlžníkov a exekúcia na ich účty.

Účelové dotácie pridelené zo štátneho rozpočtu do jednotlivých fondov boli v priebehu roka 2007 čerpané v súlade zo stanoveným účelom použitia a boli dodržané podmienky v uzatvorených zmluvách.

Vzhľadom k uvedeným  skutočnostiam 

                                                d o p o p o r u č u j e m       s ch v á l i ť

plnenie rozpočtu a záverečný účet Mesta Žilina za rok 2007 v celom rozsahu

                                                                                               
                                                                                           Ing. Jozef Pálfy
                                                                                                   hlavný kontrolór Mesta  Žilina